
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege pentru modificarea şi completarea art.8 din Legea Bibliotecilor nr.334/2002, republicată, precum şi asupra Propunerii legislative pentru modificarea şi completarea Legii nr.334/2002 bibliotecilor 

Proiectul de Lege pentru modificarea şi completarea art.8 din Legea Bibliotecilor nr.334/2002, republicată, a fost transmis cu adresa nr. PL-x 270 din 5 mai 2008, iar Propunerea legislativă pentru modificarea şi completarea Legii nr.334/2002 bibliotecilor a fost transmisă Comisiei cu adresa nr. Pl. - x  504 din 8 septembrie 2008.


Comisia pentru cultură, arte, mijloace de informare în masă a fost sesizată în fond cu Proiectul de Lege pentru modificarea şi completarea art.8 din Legea Bibliotecilor nr.334/2002 (PL x 270/2008), ce a fost transmis spre avizare Comisiei juridice, de disciplină şi imunităţi. Comisia juridică a avizat favorabil această iniţiativă legislativă. Propunerea legislativă pentru modificarea şi completarea Legii nr.334/2002 bibliotecilor, (Pl. - x  504/ 2008), a fost transmisă Comisiei pentru cultură arte, mijloace de informare în masă spre dezbatere în fond,  spre avizare fiind transmisă Comisiei pentru buget, finanţe şi bănci şi Comisiei juridice, de disciplină şi imunităţi. Până la redactarea raportului Comisia juridică, de disciplină şi imunităţi a transmis un aviz negativ pentru această iniţiativă legislativă.  
În redactarea raportului, Comisia a ţinut cont  - în ceea ce priveşte PLX- 270/2008 - de avizul favorabil, cu observaţii, nr.1700 din 10.12.2007, emis de Consiliul Legislativ, de Punctul de vedere al Guvernului, nr.288/31.01.2008, ce nu susţine adoptarea acestei iniţiative legislative, precum şi de punctul de vedere al Ministerului Economiei şi Finanţelor, ce recomandă reanalizarea iniţiativei legislative 
din perspectiva Legii  nr.500/2002, privind finanţele publice.   În ceea ce priveşte Pl x - 504/2008, Comisia a ţinut cont în redactarea raportului de următoarele documente: avizul favorabil al Consiliului Legislativ nr.385/26.03.2008 precum şi de Punctul de vedere al Guvernului nr.1152 din 15.05.2008, ce nu susţine adoptarea acestei iniţiative legislative.
Prin obiectul de reglementare şi conţinutul lor, proiectul de lege şi propunerea legislativă,  fac parte din categoria legilor ordinare. 

În calitate de primă Cameră sesizată, Senatul a adoptat Proiectul de lege Pl-x 270/2008 în şedinţa din 29 aprilie 2008 şi respectiv, a respins propunerea legislativă Pl - x 504/208 în şedinţa Senatului din data de 23 iunie 2008.
Ţinând cont de prevederile art.68 din Regulamentul Camerei Deputaţilor, republicat, referitoare la iniţiative legislative având acelaşi obiect de reglementare, Comisia a dezbătut concomitent cele două iniţiative legislative în şedinţa din data de 25 februarie 2009. 
Aceste iniţiative legislative au ca obiect de reglementare îmbunătăţirea sistemului de finanţare a bibliotecilor prin modificarea prevederilor articolului 8 al Legii bibliotecilor nr. 334/2002 şi crearea posibilităţii de realizare a unor venituri proprii din activităţi adiacente.
În conformitate cu prevederile art. 54 şi 55 din Regulamentul Camerei Deputaţilor, republicat la lucrările Comisiei au participat: din partea Guvernului, domnul Octavian Ştireanu, secretar de stat în Ministerul Culturii, Cultelor şi Patrimoniului Naţional, din partea Bibliotecii Naţionale a României, doamna Elena Târziman, director, iar în calitate de iniţiatori, domnul deputat Mircia Giurgiu şi domnul deputat Amet Aledin. Reprezentantul Bibliotecii Naţionale a susţinut necesitatea modificării textului în vigoare, în sensul creării cadrului juridic prin care finanţarea bibliotecilor să se facă atât prin subvenţii, cât şi din venituri proprii. 
La lucrările Comisiei au fost prezenţi 16 deputaţi, din totalul de 19 membri ai Comisiei. 
Raportul Comisiei a fost adoptat cu unanimitate de voturi.

Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională pentru ambele iniţiative legislative. 

În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de lege pentru modificarea art.8 din Legea Bibliotecilor nr.334/2002, republicată, (PL-x 270/2008), cu amendamentele anexate şi respectiv, respingerea Propunerii legislative pentru modificarea şi completarea Legii nr.334/2002 bibliotecilor (PL X 504/2008).

PREŞEDINTE,



SECRETAR,


    
        Raluca TURCAN

           Florin-Costin PÂSLARU
                            Şef Birou,                                                 Consilier,
                              Cristina DAN                                           Dan KALBER 
 Amendamente admise 


În urma dezbaterii, Comisia propune adoptarea proiectului de Lege pentru modificarea şi completarea art. 8 din Legea bibliotecilor nr.334/2002, republicată cu următoarele amendamente:

	Nr crt
	Text Lege 
	Text Senat
	Amendament propuse de Comisie 
(Autorul amendamentului)
	Motivarea Amendamentelor propuse

	0
	1
	2
	3
	4

	1.
	
	Titlul legii: LEGE pentru modificarea şi completarea art. 8 din Legea bibliotecilor nr. 334/2002, republicată
	Titlul legii se modifică şi va avea următorul cuprins:

LEGE pentru completarea art. 8 din Legea bibliotecilor nr. 334/2002 
	

	2.
	
	Art. I.- Articolul 8 din Legea bibliotecilor nr. 334/2002, republicată în Monitorul Oficial al României, Partea I, nr. 132 din 11 februarie 2005, cu modificările şi completările ulterioare, se modifică şi se completează după cum urmează:
	 Art. I .- Articolul 8 din Legea bibliotecilor nr. 334/2002, republicată în Monitorul Oficial al României, Partea I, nr. 132 din 11 februarie 2005, cu modificările şi completările ulterioare,  se completează după cum urmează:
	Amendament de tehnică legislativă

	3.
	Art.8. ..............................

(3) Bibliotecile de drept privat pot fi susţinute financiar, pe bază de programe sau proiecte, şi de la bugetul de stat sau de la bugetele autorităţilor locale, dacă se angajează să aibă o activitate specifică bibliotecilor de drept public.
	1.  Alineatul (3) va avea următorul cuprins:

„(3) Bibliotecile din sistemul naţional de biblioteci îşi pot înfiinţă activităţi finanţate integral din venituri proprii, în scopul susţinerii, promovării şi valorificării culturii scrise prin orice mijloace profesionale specifice, în context naţional şi internaţional.”
	      Se elimină

	Se păstrează forma în vigoare

	4.
	
	2.  După alineatul (3) se introduc două noi alineate, alin. (4) şi (5), cu următorul cuprins:

“(4) Activităţile prevăzute la alin. (3) constau în:

a) realizarea şi participarea la proiecte de cercetare şi dezvoltare pentru susţinerea, promovarea şi valorificarea culturii scrise în plan naţional şi internaţional;

b) realizarea de produse şi servicii cu valoare adăugată, de tipul: studii, proiecte, cercetări documentare sau tematice, produse informatice, produse multimedia, baze de date, produse editoriale, servicii de consultanţă şi asistenţă de specialitate;
c) editarea şi tipărirea de cărţi, publicaţii periodice, lucrări şi materiale de specialitate şi de interes general, în limba română şi în limbi străine, în ţară sau în cooperare cu parteneri din străinătate;

d) obţinerea şi cesionarea de drepturi de autor;

e) perfecţionarea şi formarea profesională în domeniul valorificării şi protejării bunurilor culturale aparţinând patrimoniului cultural naţional mobil;

f) dezvoltarea bazei materiale în scopul diversificării, modernizării şi optimizării serviciilor culturale oferite, precum şi pentru protecţia, promovarea şi valorificarea culturii scrise;

g) reproduceri digitale, foto, tip xerox, microfilme;

h) alte activităţi specifice susţinerii, promovării şi valorificării culturii scrise.

(5) Finanţarea  activităţilor înfiinţate potrivit alin. (3) se realizează integral din venituri proprii, constituite din:

a) valoarea adăugată realizată de biblioteci prin valorificarea patrimoniului cultural scris;

b) fonduri provenite din participarea la proiecte naţionale şi internaţionale, altele decât cele finanţate de la bugetul de stat;

c) alte venituri legale.”
	1.  După alineatul (3) se introduce un alineat nou,  alin. (4) cu următorul cuprins: 

„(4) Bibliotecile de drept public din sistemul naţional de biblioteci  pot realiza venituri proprii din obiectul de activitate.”

(Amendament  propus de Comisia pentru cultură)

Se elimină
   
	Pentru a se  oferi bibliotecilor posibilitatea să realizeze venituri proprii în completarea  subvenţiilor de la autorităţile publice finanţatoare.

	5.
	
	Art. II.- (1) Bugetele de venituri şi cheltuieli pentru activităţile finanţate integral din venituri proprii, potrivit art. 8 alin. (5) din Legea bibliotecilor nr. 334/2002, republicată, se înregistrează separat de veniturile bugetare şi se aprobă odată cu bugetele bibliotecilor, potrivit prevederilor legale în vigoare. Pentru anul 2008, bugetul de venituri proprii se aprobă la prima rectificare bugetară ulterioară intrării în vigoare a prezentei legi.

(2) Excedentul anual rezultat din execuţia bugetelor de venituri şi cheltuieli pentru activităţile finanţate integral din venituri proprii, potrivit art. 8 alin. (5) di Legea nr. 334/2002, republicată, se raportează în anul următor şi se utilizează cu aceleaşi destinaţii.   
	Se elimină
	


La finalul dezbaterilor membrii Comisiei au  hotărât cu  unanimitate de voturi  să propună  plenului  adoptarea proiectului de lege cu amendamente (PLx-270/2008).




PREŞEDINTE,                                                                                    SECRETAR,



       Raluca TURCAN                                                                             Florin Costin PÂSLARU   

        Şef  birou,                                                                                                                       Consilier, 

                Cristina Dan                                                                                                                   Dan Kalber       

